**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**КРИТЕРИИ, ПОКАЗАТЕЛИ, ОТНОСИТЕЛНАТА ИМ ТЕЖЕСТ И МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**в открита процедура по ЗОП за възлагане на обществена поръчка с предмет:**

**„Разработване на процедура за активизиране на комитети и групи по условия на труд (КУТ/ГУТ) в предприятията.“**

**I. Същност.**

1. Оценяването и класирането на офертите на участниците се извършва по критерия „ИКОНОМИЧЕСКИ НАЙ-ИЗГОДНАТА ОФЕРТА ” съгласно чл. 70, ал. 2, т. 3 от ЗОП. Оценяването и класирането на постъпилите оферти ще се извърши в съответствие с изискванията на ЗОП.

2. Настоящата методика за определяне на комплексната оценка на офертите представлява съвкупност от правила, посредством, които ще се оцени съответствието между изискванията на възложителя и предоставените оферти, с оглед определяне на предложението, което ще удовлетвори потребностите на възложителя по оптимален, ефективен и ефикасен начин.

3. На комплексна оценка за оценяване на икономически най-изгодната оферта съгласно чл. 70, ал. 2, т. 3 от ЗОП, подлежат офертите на участници в процедурата, които не са отстранени от участие в процедурата и които отговарят на предварително обявените условия за допустимост.

4. Участниците, чиито технически и ценови предложения не отговарят на изискванията на Възложителя, ще бъдат отстранени от по-нататъшно участие поради несъответствие с условията, поставени от възложителя.

5. Класирането на офертите се извършва по низходящ ред на получената обща оценка, изчислена на база показателите за оценка, като на първо място се класира офертата с най-висока обща оценка. Оценките по отделните показатели се представят в числово изражение с точност до втория знак след десетичната запетая.

6. Показателите и относителна тежест в комплексната оценка са описани в настоящата документация.

7. Цените се предлагат в български лева, без включен ДДС, до втория знак след десетичната запетая.

8. В случай че комплексните оценки на две или повече оферти са равни се прилагат разпоредбите на чл. 58 от ППЗОП.

Оценяването на офертите, които отговарят на предварително обявените от възложителя условия и са допуснати до разглеждане и оценяване, ще бъде извършено съгласно критерия „икономически най-изгодна оферта въз основа на оптимално съотношение качество/цена”, чрез следните показатели:

**II. Показатели за оценка на офертите и тяхната относителна тежест:**

Показателите за оценка на офертите са:

* **Качество** с 60% тежест на оценката.
* **Цена** с 40% тежест.

**Общата оценка** се изчислява по формулата: **KOn = Kn x 60% + Цп х 40%**

където:

* **KOn** - общата оценка на n-тия участник;
* **Kn** - оценката на показателя за качество на **n**-тия участник;
* **Цп** - показател за цена, предложена от **n**-тия участник.

**III. Оценка на показателя за качество – К.** Оценява се качеството на представената концепция за изпълнение на поръчката на участника в техническото му предложение **(К).** За този показател **(К)** се присъждат максимум **100** точки. Показателят **(К)** – с тежест 60%се определя по формулата:

**К = К1 + К2,** където:

**К1 – подпоказател „Кратко описание на подхода и методологията". Максимален брой точки 60.**

**К2 – подпоказател - „Ключови моменти и рискове за добро изпълнение на поръчката” - Максимален брой точки 40.**

**От своя страна, K1 и К2 се формират както следва:**

|  |  |  |  |  |
| --- | --- | --- | --- | --- |
| ***Раздели, формиращи показателя за качество (K)***  ***(К1 – К2)*** | **Скала**  **на оценка-**  **та** | **Оценка**  **на участни- ка** | **Коефи**  **циент** | **Точки на**  **Участни ка** |
| **К1 – подпоказател „Кратко описание на подхода и методологията**  **". Максимален брой точки 60** | **1 - 3** |  | **20** |  |
| Участникът е предложил детайлно, подробно и задълбочено описание на подхода си към процеса на изпълнение на поръчката в съответствие с изискванията на възложителя, съгласно Техническата спецификация и особеностите на изпълнението, като е отчел и подробно описал всички фактори, които са важни и следва да бъдат съблюдавани, отразени и приложени при изпълнението на дейностите, включени в обхвата на процедурата. Допълнително развити и подробно са описани методите за изпълнение на отделните етапи, които разгледани съвкупно образуват интегрираност и последователност на изпълнението и същите ще допринесат за качествено и срочно изпълнение на поръчката. Подходът и методологията за изпълнение на услугата са напълно адекватни, дейностите са ясно описани, постигната е интегрираност и последователност между тях, и са в пълно съответствие с изискванията на възложителя. | 3 |  | 20 | 60 |
| Участникът е предложил описание на подхода си към процеса на изпълнение на услугата в съответствие с изискванията на възложителя съгласно техническото задание и особеностите на изпълнението, но са налице някои неясноти и/или дефицити, което гарантира в задоволителна степен постигане на заложените в проекта цели и резултати. Описани са етапите, подетапите и методите за изпълнение, но в цялост изложеното описание не е достатъчно задълбочено, детайлно и изчерпателно. Налице са някои пропуски, въз основа на което е постигната задоволителна степен на адекватност на подхода и методологията; Описанието на дейностите е добро, постигната е задоволителна степен на интегрираност и последователност на дейностите, включени в обхвата на услугата. | 2 |  | 20 | 40 |
| Участникът е предложил непълно, незадълбочено и неиздържано описание на подхода си към процеса на изпълнение в съответствие с изискванията на възложителя, съгласно Техническата спецификация. Не е демонстрирал разбиране как ще се постигнат търсените резултати, което не гарантира в пълна степен постигане на заложените в проекта цели. Постигната е само известна степен на адекватност, яснота на описанието, интегрираност и последователност между дейностите, включени в обхвата на услугата. | 1 |  | 20 | 20 |
| **К2 – подпоказател – „Ключови моменти и рискове за добро изпълнение на поръчката“ - максимум 40 точки.** | **1 - 4** |  | **10** |  |
| Участникът е посочил ключовите моменти за изпълнение на отделните етапи от поръчката и тяхното влияние върху цялостното й изпълнение.  Участникът е предвидил достатъчно и реално изпълними мерки за премахване/минимизиране на всеки един от посочените от възложителя рискове.  Предвидени са мерки и срещу други, възможни според изпълнителя рискове. | 4 |  | 10 | 40 |
| Участникът е посочил ключовите моменти за изпълнение на отделните етапи от поръчката и тяхното влияние върху цялостното й изпълнение.  Участникът е предвидил достатъчно и реално изпълними мерки за премахване/минимизиране на всеки един от посочените от възложителя рискове.  Не са предвидени мерки срещу други, възможни според изпълнителя рискове. | 3 |  | 10 | 30 |
| Участникът не е посочил ключовите моменти за изпълнение на всеки от отделните етапи от изпълнението на поръчката и тяхното влияние върху цялостното й изпълнение, или за посочените етапи не е видно влиянието им върху цялостното изпълнение на поръчката.  Участникът е предвидил достатъчно и реално изпълними мерки за премахване/минимизиране на всеки един от посочените от възложителя рискове.  Предвидени са мерки и срещу други, възможни според изпълнителя рискове. | 2 |  | 10 | 20 |
| Участникът не е посочил ключовите моменти за изпълнение на всеки от отделните етапи от поръчката и тяхното влияние върху цялостното й изпълнение.  Участникът не е предвидил достатъчно и реално изпълними мерки за премахване/минимизиране на всеки един от посочените от възложителя рискове.  Не са предвидени мерки срещу други, възможни според изпълнителя рискове. | 1 |  | 10 | 10 |

**IV. Показателят Цена (Ц)** с тежест 40% се изчислява по формулата:

**Цп** = C **min/C n X 100**, където:

**Ц п** е показателят за цена на n-тия участник;

**C min** е най-ниската предложена цена от участник в процедурата, без начислено ДДС;

**C n** е предложената цена от n-тия участник в процедурата, без начислено

ДДС;

За този показател **(Ц)** се присъждат максимум **100** точки на участник предложил най-ниска цена.

**Забележка:** За настоящата Методика, използваните в нея думи следва да се разбират съгласно значението им в „Речник на българския език - БАН". Ако получените оценки (комплексна, техническа, финансова или точкова оценка) не са цели числа, а десетични дроби, те следва да се закръглят до втория знак след десетичната запетая.